ମ୍ୟାରୀ ଗ୍ଲୋରେ    (୧୮୮୭-୧୯୫୭) ଜଣେ ଅଷ୍ଟ୍ରେଲିଆ ଜନ୍ମିତ ଓ ବଢ଼ିଥିବା ଡାକ୍ତର, ଯେ ୩୭ ବର୍ଷ ଭାରତରେ ଅତିବାହିତ କରିଥିଲେ ଓ ସେଠାରେ ସ୍ୱାସ୍ଥ୍ୟ ପ୍ରଦାୟୀ ସୁବିଧା, ସେବା ଓ ପରିଚାଳନା ଗଠନ କରିଥିଲେ  । ସେ ପ୍ରଥମ କ୍ୟାଥୋଲିକ୍ ଭାବେ ଡାକ୍ତର ହୋଇଥିବା ବିଶ୍ୱାସ କରାଯାଏ । କ୍ୟାଥୋଲିକ୍ ଚର୍ଚ୍ଚ ତାଙ୍କୁ ୨୦୧୩ରେ ଭଗବାନଙ୍କ ସେବକ ଭାବେ ଘୋଷଣା କରିଥିଲା । ଆଦ୍ୟ ଜୀବନ ମ୍ୟାରୀ ଗ୍ଲୋରେ ୨୩ ଜୁନ୍ ୧୮୮୭ରେ ବିରେଗୁରାର ଭିକ୍ଟୋରିଆନ୍ ସ‌ହରରେ ଜନ୍ମ ହୋଇଥିଲେ । ତାଙ୍କ ପରିବାର ପ୍ରଥମେ ଗାର୍‌ଭୋକ୍ ଓ ତା 'ପରେ ଭିକ୍ଟୋରିଆର ମାଲେ ଅଞ୍ଚଳର ୱାଚେମ୍ ‌ର ଉତ୍ତରକୁ ସ୍ଥାନାନ୍ତରିତ ହୋଇଥିଲେ । ମ୍ୟାରୀଙ୍କ ବାପା ଏଡ୍‌ୱାର୍ଡ୍ ଗ୍ଲୋରେ ପ୍ରଥମେ ବିରେଗୁରାରେ ଏକ ସାଧାରଣ ଦୋକାନ ଓ ପରେ ଗାର୍‌ଭୋକ୍ ଓ ୱାଚେମ୍‌ରେ ହୋଟେଲ୍ ଚଲାଉଥିଲେ । ଶିକ୍ଷା ୧୯୦୦ରେ ମ୍ୟାରୀ ଗ୍ଲୋରେ, ଭିକ୍ଟୋରିଆନ୍ ଷ୍ଟେଟ୍ ଏଜୁକେସନ୍ ସେକଣ୍ଡାରୀ ସ୍କଲାର୍‌ସିପ୍ ପରୀକ୍ଷାରେ ୮୦୦ ପରୀକ୍ଷାର୍ଥୀଙ୍କ ଭିତରୁ ତୃତୀୟ ସ୍ଥାନରେ ଥିଲେ । ୧୯୦୧-୧୯୦୪ ସେ ଦକ୍ଷିଣ ମେଲ୍‌ବୋର୍ଣ୍ଣ୍‌ର ବ୍ୟାଙ୍କ୍ ଷ୍ଟ୍ରିଟ୍‌ରେ ଥିବା ଦକ୍ଷିଣ ମେଲ୍‌ବୋର୍ଣ୍ଣ୍ କଲେଜ୍‌ରେ ଯୋଗ ଦେଇଥିଲେ । ସେଠାରେ ସେ ଆଲ୍‌ବର୍ଟ୍ ପାର୍କ୍‌ର ଗୁଡ୍ ସେଫର୍ଡ୍ କନ୍‌ଭେଣ୍ଟ୍‌ରେ ରହୁଥିଲେ । ସେ ଏସ୍ଏମ୍‌ସିର ପ୍ରଥମ ବର୍ଷରେ ମାଟ୍ରିକୁଲେସନ୍ ଉତ୍ତୀର୍ଣ୍ଣ ହୋଇଥିଲେ ଓ ମେଲ୍‌ବୋର୍ଣ୍ଣ୍ ବିଶ୍ୱବିଦ୍ୟାଳୟରେ ପଢ଼ିବା ପାଇଁ ବୃତ୍ତି ପାଇଥିଲେ । ମାତ୍ର ବିଶ୍ୱବିଦ୍ୟାଳୟକୁ ଯିବା ବୟସ ହୋଇନଥିବାରୁ ପରବର୍ତ୍ତୀ ୩ ବର୍ଷ ପାଇଁ ସେ ଏସ୍ଏମ୍‌ସିରେ ପାଠ ପଢ଼ିବା ଜାରି ରଖିଥିଲେ । ୧୯୦୫ରେ ମ୍ୟାରୀ ମେଲ୍‌ବୋର୍ଣ୍ଣ୍ ବିଶ୍ୱବିଦ୍ୟାଳୟରେ କଳା ସ୍ନାତ୍ତକର ପ୍ରଥମ ବର୍ଷ ଉତ୍ତୀର୍ଣ୍ଣ ହୋଇଥିଲେ । ସେ ଅର୍‌ମଣ୍ଡ୍ ମହାବିଦ୍ୟାଳୟର ଛାତ୍ରୀ ଥିଲେ । ୧୯୦୬ରେ ସେ ଡାକ୍ତରୀ ପଢ଼ିବା ପାଇଁ ବିଷୟ ଓ ବୃତ୍ତିକୁ ପରିବର୍ତ୍ତନ କରିଥିଲେ । ସେ ୧୯୧୦ରେ ସେଣ୍ଟ୍ ଭିନ୍‌ସେଣ୍ଟ୍ ହସ୍‌ପିଟାଲ୍‌ରେ ପ୍ରଥମ ବର୍ଷରେ ଯୋଗ ଦେଇଥିଲେ । ମ୍ୟାରୀ ପରେ ମେଲ୍‌ବୋର୍ଣ୍ଣ୍ ବିଶ୍ୱବିଦ୍ୟାଳୟକୁ ଉଚ୍ଚ ଡାକ୍ତରୀ ଶିକ୍ଷା ପଢ଼ିବା ପାଇଁ ଆସି ୧୯୧୯ରେ ଅବ୍‌ଷ୍ଟେତ୍ରିକ୍‌ସ, ସ୍ତ୍ରୀ ରୋଗ ଓ ଅପ୍‌ଥାମାଲୋଜିରେ ସ୍ନାତ୍ତକ ଲାଭ କରିଥିଲେ । ମେଲ୍‌ବୋର୍ଣ୍ଣ୍ ଡାକ୍ତରୀ ଜୀବନ ମ୍ୟାରୀ ଗ୍ଲୋରେ ୧୯୧୧ରେ ନ୍ୟିଜିଲ୍ୟାଣ୍ଡ୍‌ରେ ପ୍ରଥମ ମହିଳା ଭାବେ ଗୃହ ଡାକ୍ତରର ନିଯୁକ୍ତି ପାଇଥିଲେ, ଓ ଖ୍ରୀଷ୍ଟ୍‌ଚର୍ଚ୍ଚ୍ ଡାକ୍ତରଖାନାରେ ପ୍ରଥମ ବର୍ଷ ସମାପ୍ତ କରିଥିଲେ । ସେ ୧୯୧୨ରେ ମେଲ୍‌ବୋର୍ଣ୍ଣ ଫେରିଥିଲେ ଓ ସେଠାରେ କୁଇନ୍ ଭିକ୍ଟୋରିଆ ମେମୋରିଆଲ୍, ରୟାଲ୍ ଭିକ୍ଟୋରିଆନ୍ ଆଖି ଓ କାନ ଡାକ୍ତରଖାନା ଓ ସେଣ୍ଟ୍ ଭିନ୍‌ସେଣ୍ଟ୍ ଡାକ୍ତରଖାନାରେ ନିଯୁକ୍ତି ପାଇଥିଲେ । ଅକ୍ଟୋବର ୧୯୧୬ରେ କ୍ୟାଥେଡ୍ରାଲ୍ ହଲ୍‌ରେ ଏକ ସଭାରେ କ୍ୟାଥୋଲିକ୍ ମହିଳା ସାମାଜିକ ଦଳ ଗଢ଼ାଯାଇଥିଲା । ମ୍ୟାରୀ ଦଳର ପ୍ରଥମ ସଭାପତି ଥିଲେ । ସେ ମହିଳାମାନେ ସାମ୍ନା କରୁଥିବା ଅର୍ଥନୈତିକ ଓ ସାମାଜିକ ଅସୁବିଧା ସମ୍ପର୍କରେ ରାମର୍ଶ ଦେବା ସ‌ହ ପ୍ରସଙ୍ଗ ଲେଖୁଥିଲେ । ମ୍ୟାରୀ ୧୯୧୫-୧୯୧୯ ରୟାଲ୍ ଭିକ୍ଟୋରିଆନ୍ ଆଖି ଓ କାନ ଡାକ୍ତରଖାନାରେ ରହୁଥିଲେ ଓ ପ୍ରଥମ ବିଶ୍ୱଯୁଦ୍ଧରେ କାମ କରିଥିବା ବ‌ହୁତ ଓଉରୁଷ ଡାକ୍ତରଙ୍କଠାରୁ ଦସ୍ତଖତ ସଂଗ୍ରହ କରିଥିଲେ । ସେ ମଧ୍ୟ କଲିନ୍ସ ଷ୍ଟ୍ରିଟ୍‌ରେ ବେସରକାରୀ ଭାବେ ସେବା କରୁଥିଲେ । ଭାରତରେ ଜୀବନ ଅକ୍ଟୋବର ୧୯୧୫ରେ ମ୍ୟାରୀ ଗ୍ଲୋରେ ସ୍କଟିସ୍ ମିଶନାରୀ ଡାକ୍ତର ଡଃ ଆଗ୍ନେସ୍ ମ୍ୟାକେଲ୍‌ରେନ୍‌ଙ୍କ ଜୀବନୀ ଓ ଭାରତରେ ମହିଳା ଡାକ୍ତରଙ୍କ ଆବଶ୍ୟକତା ବିଷୟରେ ଏକ ଲେଖା ପଢ଼ିଥିଲେ ଓ ସେଠାରେ ମିଶନାରୀ ଡାକ୍ତରଙ୍କ ଆବଶ୍ୟକତା ଅନୁହବ କରିଥିଲେ । , . ମ୍ୟାରୀ ୨୧ ଜାନୁଆରୀ ୧୯୨୦ରେ ମେଲ୍‌ବୋର୍ଣ୍ଣ୍ ଛାଡ଼ିଥିଲେ । ଏହାପରେ ସେ ଅଷ୍ଟ୍ରେଲିଆ କେବେ ଫେରିନାହାନ୍ତି । ସେ ୧୨ ଫେବୃଆରୀରେ ଭାରତର ଗୁଣ୍ଟୁରରେ ପ‌ହଁଞ୍ଚିଥିଲେ । ସେ ଜେସସ୍ ମ୍ଯାରୀ ଯୋଶେଫ୍ ସୋସାଇଟିରେ ଯୋଗ ଦେଇଥିଲେ । ଓ ସାକ୍ରେଡ୍ ହାର୍ଟ୍ ଜେଏମ୍‌ଜେର ସିଷ୍ଟର୍ ମ୍ୟାରୀ ଭାବେ ଜଣାଶୁଣା ହୋଇଥିଲେ । ୧୯୨୨ରେ ଧାର୍ମିକ ତାଲିମ୍ ଶେଷ ହେବା ପରେ ମ୍ୟରୀ ଡାକ୍ତର-ସିଷ୍ଟର୍ ଭାବେ କାମ କରିବା ଆରମ୍ଭ କରିଥିଲେ । ଗୁଣ୍ଟୁରରେ ଯେଉଁଠାରେ ସେ ପ୍ରଥମେ ଡାକ୍ତରୀ କାମ ଆରମ୍ଭ କରିଥିଲେ ତାହା ପରେ ସେଣ୍ଟ୍ ଯୋଶେଫ୍ ଡାକ୍ତରଖାନାରେ ପରିଣତ ହୋଇଥିଲା । ମ୍ୟାରୀ ଲକ୍ଷ ଲକ୍ଷ ରୋଗୀ, ମୁଖ୍ୟତଃ ଗରିବ ମହିଳାଙ୍କୁ ବ୍ୟକ୍ତିଗତ ଭାବେ ସେବା ପ୍ରଦାନ କରିଥିଲେ । ସେ ସ୍ଥାନୀୟ ମହିଳଙ୍କୁ ନର୍ସ୍, କମ୍ପାଉଣ୍ଡର୍ ହେବା ପାଇଁ ତାଲିମ୍ ଦେଉଥିଲେ । ୧୯୪୩ରେ ସେ କ୍ୟାଥୋଲିକ ସ୍ୱାସ୍ଥ୍ୟ ଅନୁଷ୍ଠାନ, ଭାରତ  ସେତେବେଳର କ୍ୟାଥୋଲିକ୍ ହସ୍‌ପିଟାଲ୍ ଆସୋସିଏସନ୍  ଗଢ଼ିଥିଲେ । ବର୍ତ୍ତମାନ ଏହାର ୩୫୦୦+ ସଭ୍ୟ ବର୍ଷକୁ ପ୍ରାୟତଃ ୨୧ ମିଲିଅନ୍ ଲୋକଙ୍କ ସେବ୍ କରୁଛନ୍ତି । ମ୍ୟାରୀ ୫ ମଇ ୧୯୫୭ରେ, ୬୯ ବର୍ଷ ବୟସରେ ବାଙ୍ଗାଲୋରରେ କର୍କଟ ରୋଗରେ ମୃତ୍ୟୁ ବରଣ କରିଥିଲେ ।